| AS Citadele banka |
| --- |
| AS Citadele banka |
|
| Veids | akciju sabiedrība |
|
|
| Galvenais birojs | Rīga, Karogs: Latvija Latvija |
|
|
| Vērtība | ▼ 178,4 milj. EUR (2020) |
| Vadība | Johans Okerblūms (valdes priekšsēdētājs), Slavomirs Mizaks, Uldis Upenieks, Valters Ābele, Vladislavs Mironovs, Vaids Žagūnis (valdes locekļi) |
| Darbinieki | 1241 |
| Apgrozījums |  |
|
|
|
| Nozare | bankas, apdrošinātāji un citi finanšu pakalpojumi |
|
| Mājaslapa | citadele.lv |

Lietuvas birojs Viļņā
**AS "Citadele banka"** ir uzņēmumu grupa, kas sniedz finanšu pakalpojumus. Tā ir dibināta 2010. gada 30. jūnijā, nacionalizējot un sadalot *Parex* banku.

25 % "Citadele banka" akciju īpašnieks ir Eiropas rekonstrukcijas un attīstības banka (EBRD). 22,4 % kapitāldaļu pieder ASV privāta kapitāla uzņēmumam *Ripplewood*. Pārējie 52,6 % akciju pieder dažādiem investoriem.

Bankai ir 44 filiāles Latvijā un 7 citās valstīs — Igaunijā, Vācijā, Zviedrijā. Bankai ir 19 meitas uzņēmumi, kas darbojas dažādos finanšu tirgus sektoros. Tai ir pārstāvniecības Baltijas valstīs, Zviedrijā, Vācijā, Šveicē, Azerbaidžānā, Kazahstānā, Ukrainā, Krievijā un Baltkrievijā. Banka fokusējas uz privātpersonu, mazo un vidējo uzņēmumu apkalpošanu.

Vēsture
-------

Logotips līdz 2022. gadam
2010. gadā *Parex* bankas aktīvi tika sadalīti divās daļās, un no derīgajiem aktīviem tika izveidots uzņēmums AS "Citadele banka". Faktisko darbību banka sāka 2010. gada 1. augustā.

Banku izveidojot, tika pieņemts lēmums banku vēlāk pārdot, lai atgūtu vismaz daļu valsts ieguldījumu bankas glābšanā. Privatizācijas aģentūra ziņoja, ka līdztekus akciju pārdošanas scenārijam tiek analizētas publiskā piedāvājuma iespējas, kā arī iespējas bankas akcijas kotēt biržā.

2014. gada 16. septembrī, noslēdzoties konkursa procedūrai, Latvijas valdība izlēma pārdot sev piederošos 75 % "Citadele banka" akciju uzņēmumam *Ripplewood* un starptautiskai investoru grupai, ko veidoja 12 investori, no kuriem pazīstamākie bija bijušais ASV Federālo rezervju sistēmas priekšsēdētājs Pols Volkers (*Paul Volcker*) un bijušais Pasaules bankas prezidents Džeimss Volfensons (*James D. Wolfensohn*), kā arī hedžfonds *Baupost Group*. Eiropas Rekonstrukcijas un attīstības banka paturēja savu akciju paketi — 25 % bankas "Citadele" akciju.
2015. gada 20. aprīlī noslēdzās 74,7 miljonu eiro vērtais pārdošanas darījums.

2015. gada 15. oktobrī tika paziņots, ka "Citadele banka" plāno veikt akciju sākotnējo publisko piedāvājumu fondu biržā *NASDAQ OMX Riga* un Londonas Fondu biržā, bet 11. novembrī sākotnējais publiskais piedāvājums tika atcelts. Banka to pamatoja ar to, ka ir parādījušās alternatīvas finansējuma piesaistei.

2018. gada 29. novembrī tika paziņots, ka "Citadele banka" iegādāsies 12,5 % uzņēmuma *Mobilly* kapitāldaļu. *Mobilly* piedāvā mobilos maksājumus par precēm un pakalpojumiem. 20. decembrī Konkurences padome atļāva šo darījumu. 2019. gada 11. decembrī AS "Citadele banka" paziņoja, ka tā iegādāsies Itālijas uzņēmuma *UniCredit S.p.A.* līzinga operācijas Baltijā: SIA *UniCredit Leasing* (ar Igaunijas un Lietuvas filiālēm), kā arī tā meitas uzņēmumu SIA *UniCredit Insurance Broker* (ar Igaunijas filiāli). Darījumu bija paredzēts pabeigt 2020. gada pirmajā ceturksnī, bet noslēdzās 2021. gada 4. janvārī.

2020. gada 10. augustā tika paziņots, ka maksātnespējīgās bankas *PNB Banka* valsts fondēto pensiju 2. pensiju līmeņa ieguldījumu plānu pārvaldīšanas tiesības ir pārdotas "Citadele banka" meitas uzņēmumam *CBL Asset Management*. Septembrī "Citadele banka" galvenā biroja ēka Rīgā, Republikas laukumā 2a tika pārdota nekustamā īpašuma ieguldījumu fondam *Lords LB Baltic Green Fund (V)*, turpmāk uzņēmuma darbībai nepieciešamās telpas īrējot.
2021. gada 4. februārī meitas uzņēmuma SIA *UniCredit Leasing* nosaukums tika mainīts uz SIA *Citadele Leasing*.
2021. gada 12. martā "Citadele" banka parakstīja līgumu ar likvidējamo *ABLV Bank* par tai piederošā hipotekārā kredītportfeļa lielākās daļas iegādi 170 miljonu eiro apmērā. Šo darījumu 19. maijā atļāva Finanšu un kapitāla tirgus komisijas padome. 5. jūlijā tika pabeigta darījuma pirmā daļa (hipotekāro kredītu līgumi vairāk nekā 120 miljonu eiro apmērā).
2022. gada 21. janvārī tika paziņots, ka meitas banka Šveicē *Kaleido Privatbank* tiks pārdota Gibraltārā reģistrētai bankai *Trusted Novus Bank Limited*.

Nosaukums
---------

"Citadele" grupas centrālā ēka atrodas vietā, kur agrāk atradās Rīgas citadele. "Citadele" (itāļu: *cittadella*) burtiskā nozīmē ir neliela pilsēta, varens cietoksnis, galvenais nocietinājums, feodālās pilsētas sirds, kas kalpo arī par administratīvo un kultūras centru.

Galvenie pakalpojumu veidi
--------------------------

Bankas galvenie pakalpojumu veidi ir norēķinu kontu apkalpošana, maksājumu kartes, noguldījumu produkti privātpersonām un uzņēmumiem, patēriņa kredīti un hipotekārie kredīti, uzņēmumu kreditēšana, garantijas un akreditīvi, izpirkumnoma un faktūrkreditēšana, privātbaņķieru pakalpojumi un *Concierge* pakalpojumi, dzīvības apdrošināšana, aktīvu pārvaldība, tai skaitā pensiju 2. un 3. līmeņa uzkrājumu pārvaldība un 3. līmeņa slēgtie pensiju fondi uzņēmumiem. Banka agrāk izplatīja *American Express* kredītkartes Latvijā un Lietuvā.

Atsauces
--------

1. ↑  «Latvijas vērtīgākie uzņēmumi». top101.lv. Skatīts: 2021. gada 9. janvārī.
2. 1 2  «AS „Citadele banka" 2020. gada 3. ceturksnis». Citadele banka. 2020. gada 30. novembrī. Skatīts: 2021. gada 9. janvārī.
3. 1 2 3  Bankas Citadele akcijas pārdotas par 74,7 miljoniem eiro Db.lv, 2015. gada 20. aprīlis
4. ↑  «Parex bankas restrukturizācija». Privatizācijas aģentūra. Arhivēts no oriģināla, laiks: 2015. gada 10. aprīlī. Skatīts: 2015.04.09.
5. ↑  «Privatizācijas aģentūra saņēmusi vairākus investoru piedāvājumus par «Citadeli»». Privatizācijas aģentūra. 2014.05.21. Skatīts: 2015.04.09.
6. ↑  «AS "Citadele banka" gada pārskats par 2014. gadu». Citadele. 2015.03.23. Arhivēts no oriģināla, laiks: 2016. gada 5. martā. Skatīts: 2015.04.09.
7. ↑  Banka Citadele biržā plāno piesaistīt 115 miljonus eiro; publisko piedāvājumu paredz noslēgt gada beigās Db.lv, Žanete Hāka, 2015. gada 15. oktobris
8. ↑  Citadele banka pārceļ IPO uz vēlāku laiku Dienas Bizness, Žanete Hāka, 2015. gada 11. novembris
9. ↑  Banka Citadele plāno iegādāties 12,5% Mobilly kapitāldaļu LETA, 2018. gada 29. novembris
10. ↑  Citadele papildina līzinga biznesu, iegādājoties UniCredit Leasing Zane Atlāce-Bistere, Dienas Bizness, 11.12.2019
11. ↑  Uzsākts intensīvs PNB bankas aktīvu pārdošanas process Db.lv, 10.08.2020
12. ↑  Pārdota bankas 'Citadele' galvenā biroja ēka DELFI Bizness, 15.09.2020
13. ↑  Citadele iegādāsies hipotekāro kredītu portfeli no likvidējamās ABLV Bank Citadele Group, 2021. gada 12. martā
14. ↑  Citadele pārdod meitasbanku Šveicē Db.lv, 21.01.2022
15. ↑  «Citadele». tournet.lv. Skatīts: 2015.04.09.

Ārējās saites
-------------

* AS "Citadele banka" vietne
* "Citadele banka" grupas vietne
* Bankas *Citadele* pārdošana lsm.lv

  


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Bankas Latvijā |
| --- |
|  |
| Esošās | 

|  |  |
| --- | --- |
| Latvijā reģistrētās | 
* Baltic International Bank
* BluOr Bank
* Citadele
* Reģionālā investīciju banka
* LPB
* Industra
* Rietumu
* Rigensis
* SEB
* Signet Bank
* Swedbank

 |
|  |
| Ārzemēs reģistrētās | 
* Bigbank
* Luminor
* Handelsbanken
* OP
* Scania

 |

 |
|  |
| Bijušās | 

|  |  |
| --- | --- |
| Latvijā reģistrētās | 
* ABLV
* Ako
* Alejas komercbanka
* Avia
* Atmoda
* Baltija
* Bauskas
* Centra
* Dālderis
* Daugavas
* Dinastija
* Doma
* Expobank
* GE Money
* Hipotēku un zemes
* Jelgava
* Kurzeme
* Kredo
* Latgales Akciju komercbanka
* Lainbanka
* Land
* Latintrādes
* Latvijas Depozītu
* Latvijas Kapitālbanka
* Latvijas Krājbanka
* Latvijas Kredītbanka (1935—1940)
* Latvijas Kredītbanka (1992—1999)
* Latvijas Privātbanka
* Latvijas Rekonstrukcijas un attīstības
* Latvijas Tautas
* Latvijas Zemes
* Lettika
* Liepājas komercbanka
* LTN-Skonto
* Ogres komercbanka
* Olimpija
* Olti
* Parex
* PNB
* Polārzvaigzne
* PrivatBank
* Rekobanka
* Rīgas apvienotā Baltijas
* Rīgas Starptautiskā
* Sakaru
* Saules
* Sigulda
* Talsu komercbanka
* Topbanka
* Trasta komercbanka
* Tukuma
* UniCredit
* Valsts zemes
* VEF
* Ventspils apvienotā Baltijas
* Vesta
* Viktorija

 |
|  |
| Ārzemēs reģistrētās | 
* Danske
* Dresdner
* Krediidipank
* LHV
* Nordea
* Société Générale

 |

 |

 |

|  |  |  |  |  |  |
| --- | --- | --- | --- | --- | --- |
| 

| * s
* d
* l
Valsts karogs: Latvija Latvijas 20 vērtīgākie uzņēmumi 2022. gadā |
| --- |
|  |
| 
* Swedbank Baltics
* Latvenergo
* Latvijas valsts meži
* Mikrotīkls
* KRONOSPAN Riga
* MAXIMA Latvija
* Augstsprieguma tīkls
* Latvijas Mobilais Telefons
* RIMI LATVIA
* Tet

* ELKO grupa
* SEB banka
* Tele2
* Latvijas Finieris
* AKZ
* Citadele banka
* Grindeks
* Rietumu banka
* Bite Latvija
* Latvijas Gāze

 |
|  |
| 
* Pēc biržas *Nasdaq Riga* un investīciju baņķieru sabiedrības *Prudentia* apkopotā saraksta TOP 101.

 |

 |